吴淞炮台湾湿地森林公园

吴淞炮台湾湿地森林公园垃拉上海市宝山区，是上海最大个原生湿地公园。吴淞炮台湾原称杨家嘴，由于清政府曾拉吴淞口建有水师炮台，故改叫现在箇隻名字。公园区域垃拉吴淞口个西北角，本来是长江滩涂湿地，20世纪60年代开始用废钢渣回填形成公园个陆地。2005年，地方政府为咾改善区域生态环境，规划来勒箇面造湿地森林公园。公园一期来勒2007年5月份造好开放，二期则来勒2011年10月份开放。2012年底成为“国家4A级旅游景区”。2020年，公园免费开放。 公园东面是长江，西面是炮台山，南到塘后路，北到宝杨路，贴隔壁是吴淞口国际邮轮码头，总面积约120万平方米，湿地面积约5.5万平方米。公园有北门西门两扇门，西门来勒塘后路206号，是公园正门。公园里向分成森林休闲观光区、谷地生态走廊区、荒漠景观区、滨水湿地景观区等多隻区域，还有长江河口科技馆、吴淞炮台纪念广场、木兰雅苑、贝壳剧场、矿坑花园、游船码头等活动休闲或纪念性场所。还有长约2公里个沿江步行道畀游客休憩、观赏江景。 历史 2005年11月份，一期工程开工兴建； 2007年5月份，吴淞炮台湾湿地森林公园一期建成开放； 2007年，获得中国国家建设部设立个“中国人居环境范例奖” ； 2008年11月份，二期工程开工兴建； 2008年12月28号，来勒“改革开放30年上海城市建设优秀成果”评选中获得银奖； 2009年底，成为“上海市文明示范公园”； 2010年，荣获“IFLA亚太区第七届风景园林奖”管理类第二名； 2011年10月17号，吴淞炮台湾湿地森林公园二期正式开园； 2012年底，被评“为国家4A级旅游景区”； 2013年初，被定为“上海市五星级公园”； 2013年，来勒青年报、上海市公园管理服务中心承办个“青年人最喜爱的上海十大公园”评选活动里向荣获“青年人喜爱的上海十大公园最具人气奖”； 2014年，通过了中国国家林业局初步审查，正式成为“国家级湿地公园（试点）单位”。 2020年，公园变成免费开放。 主要景点 镜湖映影 瀑布溪流 滨江湿地 森林氧吧 矿坑花园 木兰雅苑 主要设施 湖心摇曳（一座红色木板吊桥） 贝壳剧场 游船码头 吴淞炮台纪念广场 上海长江河口科技馆 枕江栈道 滨江步道 倚翠亭、知翠亭等 参见 吴淞炮台 参考 外部链接 吴淞炮台湾湿地森林公园 官方网站